புளூட்டோ

கைப்பர் பட்டையில் உள்ள ஏனைய விண்பொருட்கள் போலவே புளூட்டோவும் பாறைகள், மற்றும் பனிக்கட்டிப் பாறைகளைக் கொண்டுள்ளது. புவியின் நிலவின் ஆறில் ஒரு மடங்கு நிறையையும், மூன்றில் ஒரு மடங்கு கனவளவையும் கொண்டுள்ளது. இது மிக அதிக சாய்வான பிறழ்மையச் சுற்றுப்பாதை விலகலை (சூரியனில் இருந்து 30 முதல் 49 வானியல் அலகு (4.4–7.4 பில்லியன் கி.மீ.)) உடையது. இதனால் புளூட்டோ நெப்டியூனை விட அடிக்கடி சூரியனுக்குக் கிட்டவாக வருகிறது. 2011 ஆம் ஆண்டின் படி, புளூட்டோ சூரியனில் இருந்து 32.1 வாஅ தூரத்தில் இருந்தது

 வகைப்பாடு 
கோள் என்பதற்கான அனைத்துலக வானியல் கழகத்தின் வரையறை:
கதிரவ அமைப்பில் உள்ள விண்பொருள் ஒன்று கோள் என்றழைக்கப்பட வேண்டும் எனில்: 
அப்பொருள் 
 கதிரவனை ஒரு சுற்றுப்பாதையில் சுற்றிவர வேண்டும்.
 நிலைநீர் சமநிலையை (கிட்டத்தட்ட கோள வடிவம்) எட்டுவதற்குத் தகுந்த நிறையைப் பெற்றிருக்க வேண்டும்.
 தன் சுற்றுப்பாதைச் சூழலில் ‘அண்மையிலுள்ள பொருள்களை நீக்கியிருக்க வேண்டும்’.
புளூட்டோவும் அதையொத்த குறுங்கோள்களும் முதலிரண்டு நிபந்தனைகளை எட்டியிருந்தாலும் மூன்றாவது ‘அண்மைப் பொருள்களை நீக்குதல்’ நிபந்தனையை எட்டாததால், அவற்றை கோள் எனக்கூற முடியாது.


 புளூட்டோவின் துணைக்கோள்கள் 
கீழ்வருவன புளூட்டோ மற்றும் அதன் துணைக்கோள்களின் அளவைகள் ஆகும்.

+ புளூட்டோவும் அதன் துணைக்கோள்களும் பெயர் கண்டுபிடித்த ஆண்டு விட்டம்  (கிலோமீட்டர்கள்) நிறை  (நிலவின் கிலோகிராம்கள்) சுற்றாரம்  (கிலோமீட்டர்கள்) சுற்றுக்காலம் (d) பருமன் (mag) புளூட்டோ 1930 2,306  (66% நிலவு) 1.305   (18% நிலவு) 2,035 6.3872  (25% நிலவு) 15.1 சரோன் 1978 1,205  (35% நிலவு) 1.52   (2% நிலவு) 17,536  (5% நிலவு) 6.3872  (25% நிலவு) 16.8 எஸ் 2012 2012 10–25 ? ~42,000 +/- 2,000 20.2 +/- 0.1 27 நிக்சு 2005 91 4  48,708 24.856 23.7 எஸ் 2011 2011 13–34 ? ~59,000 32.1 26 ஐடுரா 2005 114 8  64,749 38.206 23.3

இவை தவிர்த்து புளுட்டோவின் அரைகுறை துணைக்கோளாக (15810) 1994 ஜே.ஆர்.1 உள்ளது. இது ஏற்கனவே புளூட்டோவின் ஒரு துணைக்கோளாக 10 இலட்சம் ஆண்டுகள் இருந்துள்ளது. இன்னும் இருபது இலட்சத்திலிருந்து இருபத்தியைந்து இலட்சம் ஆண்டுகள் இது புளூட்டோவின் துணைக்கோளாக இருக்கும்.

 மூல நூல் 
 வான சாஸ்திரம், வேங்கடம், விகடன் பிரசுரம், .

 குறிப்புகள் 

 மேற்கோள்கள் 

வெளி இணைப்புகள்
புளூட்டோவை நெருங்கியது நியூ ஹொரைசான் விண்கலம்: காணொளி காட்சி
புளூட்டோவைக் கடந்து சென்று நெருக்கத்தில் படம்பிடித்தது ஆய்வுக் கலன்: காணொளி காட்சி


பகுப்பு:காணொளிக் கோப்பு உள்ள கட்டுரைகள்
பகுப்பு:குறுங்கோள்கள்
பகுப்பு:சூரியக் குடும்பம்